***- P O Z I V 1 -***

**POZIV MLADIM OSOBAMA SA ZAVRŠENIM FAKULTETOM ZA PRIJAVU NA STRUČNU PRAKSU (INTERNSHIP) U PREDUZEĆIMA PO VLASTITOM IZBORU**

**I Uvod**

Udruženje građana “Nešto Više” (UGNV) implementira projekat “Praktično radno iskustvo za nezaposlene mlade osobe sa završenim fakultetom i mlade osobe za invaliditetom” koji je podržan od strane Ambasade Sjedinjenih Američkih Država u Bosni i Hercegovini u okviru Fonda za ekonomsku podršku.

Cilj projekta je ojačati i ažurirati stečeno teoretsko znanje mladih osoba ***(POZIV 1)*** i osoba sa invaliditetom (od 18 do 30 godina starosti) ***(POZIV 2)*** bez prethodnog radnog iskustva, u struci za koju su stekli zvanje, kroz praktično radno iskustvo u cilju povećanja njihove zapošljivosti i ojačavanja njiihove pozicije na tržištu rada.

**II Opis aktivnosti: Stručna praksa (Internship) - Sticanje dvomjesečnog radnog iskustva**

UGNV u okviru ***POZIVA 1*** poziva **nezaposlene mlade osobe sa završenim fakultetom** sa područja cijele Bosne i Hercegovine da se prijave za sticanje dvomjesečnog radnog iskustva.

Cilj ove aktivnosti je omogućiti nezaposlenim diplomantima sticanje dvomjesečnog radnog iskustva. Sve prijavljene osobe koje budu izabrane – ukupno njih **30** imati će priliku da u periodu od osam sedmica steknu radno iskustvo, radeći u firmama čija je djelatnost u skladu sa njihovom diplomom.

*Napomena: Stručna praksa je aktivnost koja nije priznata unutar zvaničnog kvalifikacijskog okvira („radne knjižice“).*

Poziv je namijenjen nezaposlenim diplomantima različitih studijskih usmjerenja uz napomenu da će prednosti imati aplikanti koji žive u manjim, ruralnim mjestima.

Svi izabrani aplikanti dobit će naknadu za svoj angažman u ukupnom iznosu od **740 KM** uz plaćene poreze na ugovor o djelu koji će biti sklopljen sa njima.

Za odabrane korisnike projekta sprovest će se sljedeće aktivnosti:

* Soft Skills trening –organizovati će se jednodnevni trening unaprijeđenja ličnih vještina na kojima je učešće obavezno za sve odabrane kandidatate. Tema treninga je: “Pisanje biografije i priprema za intervju”.
* Razvoj opisa poslova za angažman: Osoblje UGNV će zajedno sa poslodavcima razviti opis poslova za svaku izabranu osobu;
* Dvomjesečna stručna praksa (internship): Svaka izabrana osoba radit će puno radno vrijeme tokom osam sedmica kod poslodavca po svom izboru i voditi će dnevnik u koji će unositi unaprijed definisane podatke;
* Fokus grupa - U cilju osiguranja povratnih informacija o provedenom internshipu te izradi preporuka za buduće slične aktivnosti, organizovaće se dvije fokus grupe u kojima je učešće obavezno za pozvane kandidate.
* Finalna prezentacija: Nakon završene stručne prakse, svi praktikanti će pripremiti prezentaciju o svojim iskustvima za prezentaciju osoblju UGNV.

**III Način prijave**

Zainteresovane osobe trebaju popuniti prijavni obrazac koji se može preuzeti na web adresi UGNV [www.nestovise.org/doc/PrijavniObrazacPoziv1.doc](http://www.nestovise.org/doc/PrijavniObrazacPoziv1.doc)

i da isti pošalju na adresu: poziv1@nestovise.org

**IV Vremenske odrednice**

Zainteresovane osobe trebaju poslati popunjen obrazac najkasnije do **20.08.2019. godine** do 16h.

Konačni izbor odabranih kandidata izvršit će se najkasnije do **25.08.2019. godine**, nakon čega će odabrane kontaktirati implementatori projekta te provođenje gore navedenih aktivnosti.

*Napomena: Udruženje građana “Nešto Više” zadržava pravo da ne prihvati bilo koju ili sve od pristiglih prijava, i nisu obavezni da obrazlažu svoju odluku.*

Kontakt osoba:

Adem Lisičić

Projekt menadžer

tel: 033 788 740

email: 